เร่งช่วยเหลือปิดพนังกั้นน้ำริมแม่น้ำเจ้าพระยาที่แตกเสียหาย บริเวณหน้าวัดปราสาทอินทร์บุรี จังหวัดสิงห์บุรี
นายพิศิษฐ์ ธุดี ผู้อำนวยการสำนักงานพัฒนาและบำรุงรักษาทางน้ำที่ 1 กรมเจ้าท่า แจ้งว่า สำนักงานพัฒนาและบำรุงรักษาทางน้ำที่ 1 ได้รับการประสานจากหน่วยงานในพื้นที่ ให้ช่วยซ่อมแซมพนังกั้นน้ำริมแม่น้ำเจ้าพระยาพื้นที่หมู่ 4 หน้าวัดปราสาท อำเภออินทร์บุรี จังหวัดสิงห์บุรี เกิดแตก ทำให้มวลน้ำไหลเข้าท่วมบ้านเรือนประชาชนกว่า 320 หลังคาเรือน จึงได้มอบหมายให้ นายสมพงษ์ ผิวประเสริฐ รักษาการหัวหน้างานอำนวยการและวางแผน เป็นหัวหน้าชุดปฏิบัติการ ทำการขนย้ายบิ๊กแบ็ค ด้วยเรือเจ้าท่า 227 พร้อมโป๊ะ ยกเรียงกั้นมวลน้ำด้วยรถขุดตักดิน อย.4 เริ่มดำเนินการตั้งแต่เวลา 13.00 น. เนื่องจากกระแสน้ำไหลแรงมาก ต้องดำเนินการด้วยความระมัดระวังกรมเจ้าท่า กระทรวงคมนาคม พร้อมให้ความช่วยเหลือฯ ผู้ประสบอุทกภัยอย่างเต็มที่ตามนโยบายที่ได้รับมอบหมายให้หน่วยงานในสังกัดกระทรวงคมนาคมดำเนินการฟื้นฟู ปัญหาที่ได้รับผลกระทบจากอุทกภัยอย่างทันท่วงที